หุ้นปิดเช้าบวก 7.96 จุด
SET ช่วงเช้าปิดที่ระดับ 790.44 จุด เพิ่มขึ้น 7.96 จุด(+1.02%)มูลค่าการซื้อขาย 21,732.22 ล้านบาท ดีดตัวตามภูมิภาค คาดบ่ายยังไปต่อแม้มีแรงขายกำไรบ้าง
24 มี.ค. 2553

SET ช่วงเช้าปิดที่ระดับ 790.44 จุด เพิ่มขึ้น 7.96 จุด(+1.02%)มูลค่าการซื้อขาย 21,732.22 ล้านบาท ดีดตัวตามภูมิภาค คาดบ่ายยังไปต่อแม้มีแรงขายกำไรบ้าง
นักวิเคราะห์ฯ เผยตลาดหุ้นไทยเช้านี้ปรับตัวขึ้นต่อวานนี้ตามแรงซื้อต่างชาติและตลาดหุ้นภูมิภาคที่ดีดตัวขึ้นมาตามดัชนีหุ้นดาวโจนส์ มองตลาดหุ้นไทยยังเป็นขาขึ้น แม้ระหว่างวันมีการขายทำกำไรบ้าง กรอบการแกว่งตัว ให้แนวรับ 775-787 จุด แนวต้าน 790 จุด และน่าจะทดสอบแนวต้านสำคัญที่ 800 จุด
ตลาดหลักทรัพย์ปิดตลาดช่วงเช้าวันนี้ที่ระดับ 790.44 จุด เพิ่มขึ้น 7.96 จุด(+1.02%)มูลค่าการซื้อขาย 21,732.22 ล้านบาท  ดัชนีตลาดหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 793.08 จุด และแตะจุดต่ำสุดที่ระดับ 787.77 จุด 
นายอนุพนธ์ ศรีอาจ ผู้อำนวยการอาวุโสฝ่ายวิจัย บล.บีฟิท กล่าวว่า ตลาดหุ้นในช่วงเช้ายืนอยู่ในแดนบวกได้ต่อเนื่องตามตลาดหุ้นภูมิภาค และการซื้อต่อเนื่องของกลุ่มนักลงทุนต่างชาติ ซึ่งยังเป็นปัจจัยบวกให้กับตลาดหุ้นไทยต่อไป แม้ว่าจะมีเรื่องการเมืองมากดดันตลาดฯบ้าง แต่เมื่อไม่มีเหตุการณ์รุนแรงลุกลาม นักลงทุนจึงยังสบายใจในการเข้ามาลงทุน 
แนวโน้มการลงทุนในช่วงบ่ายยังคาดว่าเพิ่มขึ้นต่อเนื่องจากช่วงเช้า แต่อาจมีการสลับขายทำกำไรได้บางช่วง ปัจจัยบวกยังเป็นเรื่องเดียวกับช่วงเช้า โดยวันนี้ดัชนีอาจจะขึ้นไปทดสอบแนวต้านสำคัญที่ 800 จุด ซึ่งแนวต้านแรกอยู่ที่ 790 จุด และแนวรับที่ 775-787 จุด  "วันนี้ตลาดยืนบวกตั้งแต่เช้าและบวกสูงสุดกว่า 10 จุด ย่อตัวลงมาบ้างตามแรงขายทำกำไร แต่ยังคาดว่าแม้ช่วงบ่ายมีแรงขายทำกำไรยังเชื่อว่าหุ้นจะบวกได้ เพราะภูมิภาคตอนนี้ต่างก็บวกกันถ้วนหน้า"นายอนุพนธ์ กล่าว
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่PTT    มูลค่าการซื้อขาย 1,862.07 ล้านบาท ปิดที่ 258.00 บาท  เพิ่มขึ้น  2.00 บาท
PTTAR  มูลค่าการซื้อขาย 1,732.73 ล้านบาท ปิดที่  29.75 บาท  ลดลง   0.25 บาท 
BBL    มูลค่าการซื้อขาย 1,417.93 ล้านบาท ปิดที่ 135.50 บาท  เพิ่มขึ้น  4.50 บาท
SCB    มูลค่าการซื้อขาย 1,156.99 ล้านบาท ปิดที่  93.75 บาท  เพิ่มขึ้น  2.50 บาท
PTTEP  มูลค่าการซื้อขาย   959.63 ล้านบาท ปิดที่ 151.00 บาท  เพิ่มขึ้น  1.00 บาท